ທ່ານເອກອັກຄະລັດຖະທູດ ສປປ ເກົາຫຼີເຂົ້າຢ້ຽມຂຳນັບ ທ່ານ ສີປະເສີດ ແສນສະຫວັດ ຮອງຫົວໜ້າຄະນະໂຄສະນາອົບຮົມສູນກາງພັກ
ໃນຕອນເຊົ້າວັນທີ 07 ສິງຫາ 2019 ຜ່ານມາ. ສະຫາຍ ສີປະເສີດ ແສນສະຫວັດ ຄະນະພັກ ຮອງຫົວໜ້າຄະນະໂຄສະນາອົບຮົມສູນກາງພັກ ພ້ອມດ້ວຍຄະນະ
ໄດ້ຕ້ອນຮັບການເຂົ້າຢ້ຽມຂຳນັບຂອງສະຫາຍ ລີ ຢົງ ຊົນ ເອກອັກຄະລັດຖະທູດຜູ້ມີອຳນາດເຕັມແຫ່ງ ສປປ ເກົາຫຼີປະຈຳ ສປປ ລາວເນື່ອງໃນໂອກາດທີ່ທ່ານໄດ້ມາເປັນເອກອັກຄະລັດຖະທູດຜູ້ມີອຳນາດເຕັມແຫ່ງ ສປປ ເກົາຫຼີປະຈຳ ສປປ ລາວຜູ້ໃໝ່.
ໃນໂອກາດດັ່ງກ່າວ ສະຫາຍ ສີປະເສີດ ແສນສະຫວັດ ຄະນະພັກ ຮອງຫົວໜ້າຄະນະໂຄສະນາອົບຮົມສູນກາງພັກໄດ້ສະແດງຄວາມຍິນດີຕ້ອນຮັບຢ່າງອົບອຸ່ນຕໍ່ການມາຢ້ຽມຢາມແລະ ເຮັດວຽກ ຢູ່ ຄອສພ ຂອງສະຫາຍ ລີ ຢົງ ຊົນ ເອກອັກຄະລັດຖະທູດ ສປປ ເກົາຫຼີປະຈຳ ສປປລາວ. ການພົບປະສອງຝ່າຍໃນຄັ້ງນີ້ ໄດ້ສະແດງໃຫ້ເຫັນເຖິງການຮັດແໜ້ນຄວາມສາມັກຄີທີ່ເປັນມູນເຊື້ອລະຫວ່າງສອງພັກ ສອງລັດ ແລະ ປະຊາຊົນສອງຊາດລາວ- ສປປ ເກົາຫຼີ.
ສະຫາຍ ລີ ຢົງ ຊົນ ເອກອັກຄະລັດຖະທູດ ສປປ ເກົາຫຼີປະຈຳ ສປປລາວຍັງໄດ້ສະແດງຄວາມຂອບໃຈຕໍ່ການຕ້ອນຮັບຢ່າງອົບອຸ່ນໃນຖານະເພື່ອນມິດທີ່ສະໜິດສະໜົມຮ່ວມອຸດົມການດຽວກັນ, ພ້ອມໃນນັ້ນທ່ານໄດ້ລາຍງານສະພາບການທີ່ພົ້ນເດັ່ນ, ຜົນງານການເຄື່ອນໄຫວ ແລະ ການປະຕິບັດໜ້າທີ່ວຽກງານ ຂອງຕົນຢູ່ ສປປລາວໃຫ້ ສະຫາຍ ສີປະເສີດ ແສນສະຫວັດ ຊາບໂດຍສັງເຂບ.
ຈຸດປະສົງຂອງການຢ້ຽມຢາມ ແລະ ພົບປະໃນຄັ້ງນີ້ກໍເພື່ອແລກປ່ຽນບົດຮຽນປຶກສາຫາລືກ່ຽວກັບວຽກງານໂຄສະນາອົບຮົມພາຍໃຕ້ຫົວຂໍ້ດັ່ງລຸ່ມນີ້:
ສະຫາຍ ສີປະເສີດ ແສນສະຫວັດ ຄະນະພັກ ຮອງຫົວໜ້າຄະນະໂຄສະນາອົບຮົມສູນກາງພັກຍັງໄດ້ສະແດງຄຳຄິດເຫັນ, ຕອບຄຳຖາມເຈາະຈິ້ມຂອງສະຫາຍ ລີ ຢົງ ຊົນ ຢ່າງກົງໄປກົງມາຢ່າງຖີ່ຖ້ວນຕາມແນວທາງນະໂຍບາຍຂອງພັກ ແລະ ບັນດາມະຕິທີ່ສໍາຄັນເພື່ອເປັນການຍູ້ແຮງເຂົ້າໃນການຈັດຕັ້ງຜັນຂະຫຍາຍເຂົ້າສູ່ຕົວຈິງແຕ່ສູນກາງລົງຮອດທ້ອງຖິ່ນແລະ ຮາກຖານ; ເຊື່ອມຊຶມກໍາແໜ້ນເນື້ອໃນຈິດໃຈກອງປະຊຸມໃຫຍ່ຄັ້ງທີ Xຂອງພັກ ແລະ ໄດ້ຮັບຮອງເອົາແນວຄິດຂອງປະທານ ໄກສອນ ພົມວິຫານ ເປັນແນວທາງຊີ້ນຳຂອງພັກ ປປລາວ. ນອກນັ້ນ ທ່ານຍັງໄດ້ສະແດງຄວາມຊົມເຊີຍຕໍ່ຜົນສຳເລັດໃນການປະຕິບັດໜ້າທີ່ການທູດຢູ່ ສປປ ລາວ ຂອງ ທ່ານ ລີ ຢົງ ຊົນ ເຊິ່ງເປັນການປະກອບສ່ວນສຳຄັນເຂົ້າໃນການເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືລະຫວ່າງ ສປປ ລາວ ແລະ ສປປ ເກົາຫຼີ ໃຫ້ນັບມື້ກ້າວໜ້າຂະຫຍາຍຕົວຂຶ້ນໄປເລື້ອຍໆ ແລະ ສະແດງຄວາມເຊື່ອໝັ້ນວ່າສອງພັກ-ລັດປະຊາຊົນສອງຊາດລາວ ແລະ ສ ປປເກົາຫຼີຈະສືບພົວພັນຮ່ວມມືນັບມື້ນັບກ້າວສູ່ລວງເລິກ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 157 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌